Legyesbénye Község Önkormányzat

Éves állapotjelentés a környezet védelmének általános szabályairól szóló 1995. évi LIII. törvény 12. § (3) bekezdése alapján

2022 év

Tartalom

[**Bevezetés** 2](#_Toc83194126)

[**Legyesbénye település környezetének bemutatása** 2](#_Toc83194127)

 [**Legyesbénye település környezetállapot vizsgálatai és ereményei** 2](#_Toc83194128)

[**1.** **Levegőtisztaság védelem** 2](#_Toc83194129)

[1.1. Ipari levegőszennyezés 2](#_Toc83194130)

[1.2. Közlekedési légszennyezés 2](#_Toc83194131)

[**2.** **Zajterhelés** 2](#_Toc83194132)

[**3.** **Vízvédelem** 3](#_Toc83194137)

[3.1. Felszín alatti vizek (kutak) 3](#_Toc83194138)

[3.2. Felszíni vizek 3](#_Toc83194139)

[**4.** **Hulladékgazdálkodás** 3](#_Toc83194141)

[4.1. Kommunális hulladék 3](#_Toc83194142)

[4.1.1. Szelektív gyűjtés 3](#_Toc83194143)

[4.1.2. Hulladékudvar 3](#_Toc83194144)

[4.1.3. Újra használati központok .4](#_Toc83194145)

[4.1.4. Házi komposztálás 4](#_Toc83194146)

[4.1.5. Zöldhulladék gyűjtésesetleg 4](#_Toc83194147)

[4.1.6. Illegális hulladék lerakás 4](#_Toc83194148)

[4.1.7. Ipari hulladék 4](#_Toc83194149)

[**5.** **ZÖLDFELÜLET-GAZDÁLKODÁS** 4](#_Toc83194150)

[5.1. Zöldfelületi fejlesztések 5](#_Toc83194151)

[5.2. Fasorok és parki fák 5](#_Toc83194152)

[5.4. Kár- és kórokozók elleni védelem 5](#_Toc83194157)

[5.5. Gyom- és kullancsmentesítés, egyéb zöldfelületfenntartási munkák 5](#_Toc83194158)

[5.5.1. Gyommentesítés 5](#_Toc83194159)

[5.5.2. Kullancsmentesítés 5](#_Toc83194160)

[5.5.3. Egyéb zöldterület fenntartási munkák 5](#_Toc83194161)

[**6.** **TERMÉSZETVÉDELEM** 5](#_Toc83194162)

[**7.** **TELEPÜLÉSI INFRASTRUKTÚRA** 5](#_Toc83194163)

[7.1. Úthálózat 5](#_Toc83194164)

[7.2. Csatornahálózat 5](#_Toc83194165)

[**8.** **Összefoglalás** 6](#_Toc83194166)

[**9.** **Mellékletek** 6](#_Toc83194167)

# **Bevezetés**

A környezet védelmének általános szabályairól szóló 1995. évi LIII. törvény (továbbiakban:

Kvtv.) rendelkezik az önkormányzatoknak a környezet védelmét szolgáló feladatairól. A Kvtv. 12. (3) pontja szerint az önkormányzatok kötelesek a környezet állapotát és annak az emberi egészségre gyakorolt hatását figyelemmel kísérni, igény esetén a rendelkezésére álló környezeti információt hozzáférhetővé tenni, rendelkezésre bocsátani, továbbá a környezeti információk külön jogszabályban meghatározott körét, illetve a birtokában levő vagy a számára tárolt információk jegyzékét elektronikusan vagy más módon közzétenni. A 46. § (1) pont e) bekezdése kimondja, hogy a települési önkormányzat (Legyesbénye Község Önkormányzat is) a környezet védelme érdekében elemzi, értékeli a környezet állapotát illetékességi területén, és arról szükség szerint, de legalább évente egyszer tájékoztatja a lakosságot. A Kvtv. a környezeti állapotértékelés pontos tartalmát nem szabályozza.

# **Legyesbénye település környezetének bemutatása**

Legyesbénye [község](https://hu.wikipedia.org/wiki/K%C3%B6zs%C3%A9g) [Borsod-Abaúj-Zemplén megyében](https://hu.wikipedia.org/wiki/Borsod-Aba%C3%BAj-Zempl%C3%A9n_megye), a [Szerencsi járásban](https://hu.wikipedia.org/wiki/Szerencsi_j%C3%A1r%C3%A1s), [Miskolctól](https://hu.wikipedia.org/wiki/Miskolc) közúton 32 kilométerre keletre fekszik. A falu legdélibb része sík vidéken terül el. Az északi része a [Zempléni-hegység](https://hu.wikipedia.org/wiki/Zempl%C3%A9ni-hegys%C3%A9g) egyik legnyugatibb hegyére a [Nagy-hegyre](https://hu.wikipedia.org/wiki/Nagy-hegy) épült. Legyesbénye település közigazgatási területe 20,3 km2 azaz 2030 ha.

Ebből belterület 181 hektár,

 külterület 1765 hektár

 zártkert 84 hektár

# **Legyesbénye település környezetállapot vizsgálatai és eredményei**

# **Levegőtisztaság védelem**

Legyesbénye község levegő minősége jónak mondható. A gépjárműforgalom okozta légszennyezés 2022. őszétől – a 37-es főút négysávosítása miatt – nem mutat változást, ipari mértékű légszennyező forrás a településen nem található. A településen az avar- és kerti hulladék égetése 2021. január 1. napjától tilos.

Legyesbénye levegőminőségét egyedi és lakossági fűtések, közlekedés és egyéb tevékenység emissziója határozza meg.

# Ipari levegőszennyezés

Településünkön nem releváns.

# Közlekedési légszennyezés

Az Adóügyintéző adatai alapján Legyesbénye településen a gépjárművek száma évek óta változatlan.

# **Zajterhelés**

A településen zaj és rezgési ártalmakat előidéző tevékenységek nincsenek. Az üzemi tevékenységek okozta zajprobléma nem jellemző. A maximális zajterhelést a településen áthaladó forgalom jelenti, amelynek mértéke nem jelentős.

# **Vízvédelem**

Legyesbénye község közigazgatási területének egésze a Vízgyűjtő-gazdálkodási Terv 2-7 azonosító számú Hernád, Takta vízgyűjtő alegységéhez tartozik.

Legyesbénye  közigazgatási területét 2 vízfolyás víztest (Gilip-patak, Harangod-ér vízrendszere), valamint 1 vízfolyás szegmens (Névtelen 0411) érinti.

#  Felszín alatti vizek (kutak)

Legyesbénye település közigazgatási területén a Vízügyi Igazgatóság által nyilvántartott (meglévő, illetve vízjogi létesítési engedéllyel rendelkező) felszín alatti vízhasználatokról, azok elhelyezkedéséről valamint főbb műszaki adatairól az alábbi tájékoztatást kaptuk.

|  |  |  |  |  |
| --- | --- | --- | --- | --- |
| **Kút neve** | **EOVY** | **EOVX** | **Víztípus** | **Megjegyzés** |
| 046 hrsz T1 jelű kút | 803725 | 314840 |   | létesítés alatt |
| 046 hrsz T2 jelű kút | 803350 | 314732 |   | létesítés alatt |
| Szarvasmarha telep T1 | 806693 | 313456 | T | figyelőkút |
|  |  |  |  |  |

Az OVF-VITUKI Rt. által 2000. évben készített Forráskataszterben Legyesbénye település közigazgatási területén forrás nem került regisztrálásra.

# Felszíni vizek

A „*felszíni víz vízszennyezettségi határértékeiről és azok alkalmazásának szabályairól szóló 10/2010.(VIII.18.) VM rendelet*” a felszíni vizekre vonatkozó határértékeket (környezetminőségi és vízminőségi határértékeket), azaz gyakorlatilag a vízfolyások, vízterek kívánatos vízminőségét a Vízgyűjtő-gazdálkodási Tervben meghatározott víztest típusonként adja meg.

# **Hulladékgazdálkodás**

A településen a szilárd hulladék szelektív elszállítását – közszolgáltatási szerződés keretében –a Nemzeti Hulladékgazdálkodási Koordináló és Vagyonkezelő Zrt. látja el.

# Kommunális hulladék

# Szelektív gyűjtés

Szelektív hulladékgyűjtés - amely tartalmazza a zöld, a papír, üveg, fém és műanyag hulladékot – minden lakosra kiterjed. Az edényeket heti egy alkalommal, a szelektív hulladékot tartalmazó edényeket pedig kéthetente ürítik, illetve szállítják. A hulladék elszállítása a bodrogkeresztúri hulladéklerakóba történik.

#  Hulladékudvar

Hulladékudvar a településen nem működik. Legközelebbi a Szerencs, Eperjesi utca 7. szám alatt található, melynek feladatai:

- A lakosság által szelektíven gyűjtött és beszállított hulladék átvétele,

- A begyűjtött hulladék rendszeres elszállításáig annak szelektív tárolása,

- Az intézmények által beszállított hulladék átvétele,

- A begyűjtött hulladék további kezelésre történő átadása,

- A begyűjtött és elszállított hulladékok nyilvántartása.

#  Újra használati központok

A környezettudatos élet, a környezetvédelem alapvető része, hogy kevesebb hulladékot termeljünk – ennek az egyik legegyszerűbb módja az újrahasználat. Újra használati központ a településen nem működik. 2021. szeptemberében nyílt meg a legközelebbi Szerencs, Eperjesi utca 7. szám alatt.

Az Újrahasználati Központba olyan tárgyakat adhatnak le természetes személyek, amelyek már valaki számára szükségtelenné váltak, viszont jó állapotúak, sérülésmentesek és eredeti funkciójukat még maradéktalanul betöltik:

* lakberendezési tárgyak, bútorok,
* sporteszközök pl. kerékpár, labda, roller stb.,
* konyhai eszközök,
* könyvek,
* feleslegessé vált, de még biztonságosan használható (nem elektromos) eszközök

# Házi komposztálás

Házi komposztálás alkalmazása a településen kezdetleges. A lakosok kezdik felismerni ennek fontosságát, mivel hulladékcsökkentésre kiváló. A házi komposztálás fő célja, hogy ne legyen égetés.

#  Zöldhulladék gyűjtése

2022. évben a szolgáltató április hónaptól november hónapig rendszeresen, kéthetente összegyűjtötte a lakosok által szabályosan kihelyezett zöldhulladékot.

#  Illegális hulladék lerakás

A településen rendszeres a szolgáltató általi hulladék elszállítása, ennek ellenére az illegális hulladék lerakás nem csökken a település külterületén. Az önkormányzat szélmalom harcot folytat az illegális hulladék lerakókkal szemben, eredménytelenül. Éves szinten kb: 30 m3 mennyiségű hulladékot szed össze az önkormányzat, költségvetést kb: 150.000 Ft./év szinten terheli meg.

Legyesbénye Község Önkormányzata 2021 évben sikeresen pályázott az Innovációs és Technológiai Minisztérium és az IFKA Közhasznú Nonprofit Kft által kiírt illegális hulladéklerakók felszámolására indított „Tisztítsuk meg az Országot!” Projekt 2020 pályázatán. Az elnyert támogatás összege 1.060.498 Ft volt, amelyből sorompó és 2 db kamerarendszer került beszerzésre. Ezen eszközökkel is az illegális hulladék lerakást szeretnék csökkenteni, illetve teljesen megszüntetni. A Legyesbénye 05/01 HRSZ és a 04/12 HRSZ külterületeken kerültek kihelyezésre a kamerák. Ezen területeken elmondhatjuk, hogy azóta nem jelent meg újabb hulladéklerakó.

#  Ipari hulladék

A településen nem releváns.

# **ZÖLDFELÜLET-GAZDÁLKODÁS**

A települési zöldterület karbantartása fontos feladat, melyet a lakosság és az önkormányzat együttesen – előbbi a magán területek, utóbbi a közterületek gondozásával – lát el. A településen található növényzet és a faállomány meghatározza a települési környezet állapotát, biztosítja a talaj- és talajfelszín védelmét, ezen felül pedig jelentős szerepet játszik az előnyös település-, illetve utcakép kialakításában, a levegő tisztaságának javításában, valamint a zajterhelés mérséklésében.

Legyesbénye község évek óta tudatosan nagy gondot fordít a zöldterület-fenntartás keretein belül a közterek gondozására, az Emlékpark gondozására. Magántulajdon esetén az ingatlantulajdonosok végzik a fű nyírását előkertek gondozását. A közterületek tisztítását, gondozását és a köztemető üzemeltetését az önkormányzat az előző évekhez hasonlóan, 2022-ben is közfoglalkoztatás keretein belül látta el. A fű és cserjegondozási tevékenységet, a virágágyások beültetését, gondozását, a köztemetők gondozását, továbbá a téli időszakban a parkolók, járdák hó- és jégmentesítését a közmunka program keretén belül alkalmazott közmunkások végezték. A közfoglalkoztatásban a munkaerő csökkenésével párhuzamosan a lakosság aktív segítségére is szükség van.

# Zöldfelületi fejlesztések

Az önkormányzat évről évre növényeket ültet a település közterületeire, illetve közintézményei elé virágos ládákat helyez ki. Pihenő park részeként úgynevezett „virágos szigeteket” hozott létre. Ezt a tevékenyéget az önkormányzat a jövőben is fejleszteni kívánja.

# Fasorok és parki fák

Elöregedett, veszélyes fák kivágása önkormányzat kezdeményezésére nem történt. Az önkormányzat a jövőre nézve nem tervez közterületi fa kivágását. A településen termés nélküli díszfa ültetése történt. Ezt a tendenciát szeretné a jövőre nézve is az önkormányzat folytatni.

# Kár- és kórokozók elleni védelem

A településen nem releváns.

# Gyom- és kullancsmentesítés, egyéb zöldfelületfenntartási munkák

# Gyommentesítés

Parlagfű elleni védekezés, egyéb gyommentesítés a településen kaszálással történik. Helyi szinten ezt a feladatot 10 fővel, közmunka program keretén belül végzi az önkormányzat. A gyommentesítendő terület nagysága kb:1100 nm2

# Kullancsmentesítés

A településen nem releváns.

# Egyéb zöldterület fenntartási munkák

A zöldterületek tisztántartását, óvását, fenntartását 2022. évben is végezték a közfoglalkoztatásban résztvevők. A kaszálás gyakorisága az időjárás és a munkaerő kapacitás függvénye volt. Lombgyűjtés az őszi időszakban folyamatos.

# **TERMÉSZETVÉDELEM**

Legyesbénye külterületén Natura 2000 terület található kb: 4,14 ha területen. Legyesbénye Natura 2000 szempontjából különleges madárvédelmi terület. A külterületi ingatlanok magánkézben vannak, amit rendszeresen felügyel az aggteleki Nemzeti Park Igazgatósága.

# **TELEPÜLÉSI INFRASTRUKTÚRA**

# Úthálózat

Legyesbénye úthálózatát szilárd útburkolat borítja.

# Csatornahálózat

A település területén a csapadékvíz-elvezetés jellemzően nyílt árkos rendszerű. Az árokrendszer folyamatos karbantartásra, felújításra szorul. Az önkormányzat számára 2022-ben nyílik lehetőség pályázatot benyújtani belterületi csapadékvíz-elvezetésére, melyre reméljük, sikeresen tudunk pályázni

Legyesbénye szennyvízcsatorna-hálózata részben kiépített, a rákötési arány 30 %. A teljes rendszer üzemeltetését a Borsodvíz Zrt. végzi. A szennyvízcsatorna-hálózat bővítés közbeszereztetése megtörtént. A településünkön a munkálatok még nem kezdődtek meg. A projekt megvalósulását nehezíti az elszabadult árak, a projekt befejezésének éve 2023 év lett volna. A házi derítőben képződött háztartási szennyvíz összegyűjtéséről, elszállításáról és ártalommentes elhelyezéséről a lakosok kötelesek maguk gondoskodni.

# **Összefoglalás**

Összességében elmondható, hogy a település levegője országos viszonylatban jó minőségűnek mondható, az elektromos energiaszolgáltatás ellátottsága teljes körű. A gázszolgáltató hálózatára a jelenlegi lakásállomány kb. 85 %-a kapcsolódott rá a gázvezetékre. A településen nem áll fenn zaj- és rezgésvédelmi probléma. Kisebb zajhatást keltenek a település útjain közlekedő gépjárművek.

A fentiek ismeretében megállapítható, hogy a település, a lakóhely környezeti állapota jó, mely nemcsak a község ideális földrajzi fekvésének, kedvező éghajlati adottságának köszönhető. Az élhető tiszta környezet megteremtésében a település lakosságának és az önkormányzatnak is jelentős szerepe van, és bízunk abban, hogy a környezetünk védelme az utánunk jövők részéről is fontos, és elsődleges szempont lesz.

Legyesbénye, 2022. november 4.

 Lengyelné Bús Zita

 polgármester